ZMLUVA O DIELO č. [•]
uzavretá podľa § 536 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 65 a nasl. zákona č. 185/2015 Z.z. Autorský zákon v znení neskorších predpisov (ďalej len „Autorský zákon“) (ďalej len „Zmluva“) medzi nasledujúcimi zmluvnými stranami


Článok I.
Zmluvné strany

1.1 Objednávateľ
Obchodné meno:	MILK-AGRO, spol. s r.o.
Sídlo:			Čapajevova 36, Prešov 080 46, Slovensko
IČO: 			17 147 786
Zapísaný v Obchodnom registri Okresného súdu Prešov, Oddiel: Sro, Vložka č.: 309/P
Zastúpený: 		Ing. Jozef Kundrát – konateľ
Kontaktná osoba:	doplniť
Email:			doplniť
Telefón:			doplniť
(ďalej len „Obejdnávateľ“)

a 

1.2 Zhotoviteľ
Obchodné meno:	______________
Sídlo:			______________
IČO: 			______________
Zapísaný v Obchodnom registri ______________, Oddiel: ______________, Vložka č.: ______________
Kontaktná osoba:	______________
Email:			______________
Telefón:			______________
Bankové spojenie:	______________
Číslo účtu:		______________
IBAN:			______________
SWIFT/BIC kód:	______________
(ďalej len „Zhotoviteľ“)
(ďalej spoločnej ako „Zmluvné strany“)

Článok II.
Úvodné ustanovenie

2.1 Zmluvné strany uzatvárajú túto Zmluvu na základe výsledku obstarávania s názvom „SW na automatizované plánovanie výroby“ realizovaného v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR  2014 – 2020 v znení aktualizácie č. 5 (ďalej len „Usmernenie“).
2.2 Neoddeliteľnú súčasť tejto Zmluvy tvoria tieto prílohy:
2.2.1 Príloha č. 1 – Opis predmetu zákazky (ďalej len „Príloha č. 1“),
2.2.2 Príloha č. 2 – Rozpočet,
2.2.3 Príloha č. 3 – Zoznam subdodávateľov.
2.3 Zhotoviteľ berie na vedomie, že predmet tejto Zmluvy bude financovaný aj z prostriedkov Európskej únie (ďalej len „EÚ“) na základe Zmluvy o poskytnutí nenávratného finančného príspevku č. 042PO510049 zo dňa 22.07.2023 (ďalej len „Zmluva o poskytnutí NFP“) v rámci projektu: „Digitalizácia a automatizácia plánovania výroby v spoločnosti MILK-AGRO, spol. s r.o.“, Program rozvoja vidieka SR 2014 - 2020, číslo výzvy 51/PRV/2021 – aktualizácia č. 4 (ďalej len „Projekt“).


Článok III.
Predmet zmluvy

3.1 Predmetom tejto Zmluvy je 
3.1.1 záväzok Zhotoviteľa vykonať dielo podľa špecifikácie uvedenej v Prílohe č. 1 a za podmienok stanovených Zmluvou (ďalej spolu aj ako „Dielo“) a implementovať Dielo. Implementácia systému sa skladá z nasledujúcich častí: Štart projektu,  Analytické schôdzky a Špecifikácia nastavenia (Návrh riešenia) , Štúdium podkladovej dokumentácie a procesov Výroby Objednávateľa, Tvorba dátového mostíka, Práca na príprave dát, Import dát, Validácia dát, Nastavenia a programové úpravy dohodnuté a objednané v rámci Špecifikácie nastavenia, Testovanie, Príprava plnej prevádzky, akceptácia;
3.1.2 záväzok Zhotoviteľa poskytnúť majetkové práva duševného vlastníctva k Dielu v súlade s článkom XI. Zmluvy;
3.1.3 záväzok Objednávateľa uhradiť Zhotoviteľovi za poskytnuté plnenie cenu dohodnutú v tejto Zmluve a ďalej mu poskytnúť nevyhnutnú súčinnosť v rozsahu uvedenom v tejto Zmluve (vrátane príloh).
3.2 [bookmark: OLE_LINK5][bookmark: OLE_LINK4]Dielo uvedené v bode 3.1.1 Zmluvy je bližšie špecifikované v Prílohe č. 1 a  bude vykonávané podľa harmonogramu plnenia v zmysle Prílohy č. 1.


Článok IV.
Cena

4.1 Objednávateľ sa zaväzuje zaplatiť Zhotoviteľovi za riadne a včas poskytnuté plnenie cenu v súlade s ustanoveniami tejto Zmluvy a jej príloh.
4.2 Zmluvné strany sa dohodli na určení maximálnej ceny za celý predmet Zmluvy podľa bodu 3.1.1 Zmluvy vo výške ____________ EUR bez DPH (slovom ____________ euro bez DPH), výška DPH je ____________ EUR a maximálna celková cena celého predmetu Zmluvy podľa bodu 3.1.1 Zmluvy je ____________ EUR s DPH. 
4.3 Zmluvné strany sa dohodli na určení ceny za plnenia poskytované na základe Zmluvy podľa štruktúrovaného rozpočtu ceny v súlade s Prílohou č. 2 tejto Zmluvy. 
4.4 Cena Diela sa Zhotoviteľovi uhrádza po dosiahnutí fakturačných míľnikov pre fakturáciu ceny. Rozčlenenie fakturačných míľnikov jednotlivých etáp Diela (ďalej len „Etapa Diela“) je uvedené v Prílohe č. 1 Zmluvy. 
4.5 Zhotoviteľ berie na vedomie, že finančné prostriedky, ktorými bude uhrádzaná cena za vykonané Dielo, sú tvorené z prostriedkov EÚ a rozpočtu Slovenskej republiky. 
4.6 V cene sú zahrnuté všetky náklady súvisiace s plnením záväzkov Zhotoviteľa podľa tejto Zmluvy, najmä prepravné náklady, poisťovacie náklady, clo, iné dane a clá, iné poplatky súvisiace s dovozom, poplatky súvisiace s certifikáciou, správne a obdobné poplatky vyberané akýmkoľvek orgánom verejnej moci ako aj cena odovzdávanej dokumentácie. Ubytovanie, stravovanie a dopravu osôb plniacich Zmluvu na strane Zhotoviteľa zabezpečuje a hradí Zhotoviteľ a sú zahrnuté v cene. 
4.7 DPH pripočítaná k cene je v čase uzatvorenia Zmluvy vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov. Ak dôjde k zmene DPH zmenou platných právnych predpisov, dohodnutá zmluvná cena bez DPH sa nemení. Pre vylúčenie pochybností platí že, pokiaľ Zhotoviteľ v momente uzavretia Zmluvy nebol osobou registrovanou pre daň z pridanej hodnoty, nie je oprávnený k cene navyše účtovať DPH a cena je v takom prípade považovaná za cenu konečnú vrátane DPH.


Článok V.
Platobné podmienky

5.1 Objednávateľ sa zaväzuje uhrádzať cenu plnení podľa tejto Zmluvy Zhotoviteľovi na základe faktúr vystavených Zhotoviteľom. Zhotoviteľ má právo vystaviť faktúru s cenou vo výške
5.1.1 25 % ceny licencií, a to ku dňu doručenia záväznej objednávky,
5.1.2 75 % ceny licencií ku dňu akceptácie špecifikácie nastavenia	,
5.1.3 100 % ceny implementácie, a to ku dňu vykonania testovacej prevádzky.
5.2 Faktúry Zhotoviteľa budú vyhotovené v štyroch rovnopisoch. Každá faktúra musí obsahovať náležitosti daňového dokladu v zmysle platných právnych predpisov Slovenskej republiky a mať nasledujúce náležitosti  (ak sú dostupné Zmluvným stranám v čase vystavenia faktúry): 
a) názov operačného programu, 
b) názov Projektu, 
c) kód Projektu, 
d) číslo a názov Zmluvy, 
e) špecifikácia plnenia v zmysle detailného rozpočtu označená až na úroveň čísla a názvu výdavku, 
f) špecifikácia platby (názov banky Zhotoviteľa vrátane SWIFT kódu, číslo účtu Zhotoviteľa vrátane čísla v tvare IBAN, špecifikácia predmetu plnenia formou prílohy, pečiatka a podpis oprávnenej osoby Zhotoviteľa). 
V prípade požiadavky Objednávateľa o doplnenie ďalších náležitostí faktúr, Zhotoviteľ sa zaväzuje vyhotovovať faktúry s požadovanými náležitosťami. 
5.3 Splatnosť faktúry, ktorá bude mať náležitosti daňového dokladu, je 
5.3.1 pri licenciách 120 kalendárnych dní a začne plynúť v deň doručenia faktúry Objednávateľovi v troch rovnopisoch, ak ďalej nie je ustanovené inak. Zhotoviteľ berie na vedomie, že predmet Zmluvy je financovaný z prostriedkov EÚ, zo štátneho rozpočtu a z vlastných prostriedkov Objednávateľa. Zhotoviteľ berie na vedomie, že uvedené financovanie platieb z prostriedkov EÚ je časovo a administratívne náročné.
5.3.2 pri implementácií 30 kalendárnych dní a začne plynúť v deň doručenia faktúry Objednávateľovi v troch rovnopisoch, ak ďalej nie je ustanovené inak. Zhotoviteľ berie na vedomie, že predmet Zmluvy je financovaný z prostriedkov EÚ, zo štátneho rozpočtu a z vlastných prostriedkov Objednávateľa. Zhotoviteľ berie na vedomie, že uvedené financovanie platieb z prostriedkov EÚ je časovo a administratívne náročné.
5.4 Ak nie sú Objednávateľovi spolu s faktúrou predložené všetky povinné prílohy alebo Objednávateľ namieta formálnu alebo vecnú správnosť faktúry (faktúra napr. neobsahuje všetky zákonom stanovené náležitosti alebo obsahuje nesprávne alebo neúplné údaje), je Objednávateľ oprávnený vrátiť Zhotoviteľovi faktúru spolu s písomným odôvodnením vrátenia faktúry s uvedením konkrétnych nedostatkov, ktoré bránia jej akceptácii zo strany Objednávateľa. V prípade vrátenia faktúry  lehota splatnosti vrátenej faktúry neplynie, nová lehota splatnosti začne plynúť až po doručení formálne a vecne správnej faktúry Objednávateľovi spolu so všetkými povinnými prílohami.


Článok
Doba, miesto a spôsob plnenia

6.1 Zhotoviteľ sa zaväzuje vykonať Dielo najneskôr do stošesťdesiatpäť (165) kalendárných dní odo dňa doručenia objednávky Zhotoviteľovi. Objednávateľ sa zaväzuje vystaviť objednávku najneskôr do 60 dní odo dňa nadobudnutia účinnosti Zmluvy. Jednotlivé časti Diela sa zaväzuje Zhotoviteľ odovzdať v zmysle nasledovných míľnikov:
6.1.1 dokončenie Tvorby dátového mostíka do 45 dní od doručenia objednávky,
6.1.2 dokončenie Špecifikácia nastavení do 30 dní od akceptácie míľnika podľa bodu 6.1.1,
6.1.3 dokončenie Nastavenia a programových úprav do 30 dní od akceptácie míľnika podľa bodu 6.1.2,
6.1.4 dokončenie Prípravy plnej prevádzky do 60 dní od akceptácie míľnika podľa bodu 6.1.3,
6.2 Zhotoviteľ sa zaväzuje poskytovať plnenie podľa tejto Zmluvy na území Slovenskej republiky v miestach určených Objednávateľom, ak sa Zmluvné strany písomne nedohodnú inak.
6.3 Zhotoviteľ sa zaväzuje vyhotoviť a predložiť dokumentáciu Návrhu riešenia, ktorá musí obsahovať najmä:
a) špecifikáciu požiadaviek na Dielo;
b) funkčný návrh Diela špecifikujúci spôsob pokrytia procesov podľa Prílohy 1.
(ďalej len „Návrh riešenia“). 
6.4 Poskytovanie plnenia podľa tejto Zmluvy je závislé od riadneho a včasného poskytovania nevyhnutnej súčinnosti Objednávateľa. V prípade omeškania Objednávateľa s včasným poskytnutím súčinnosti inak nevyhnutnej pre splnenie záväzku Zhotoviteľa, má Zhotoviteľ právo na zodpovedajúcu zmenu v harmonograme plnenia. Obdobne budú Zmluvné strany postupovať aj v prípade iných prekážok plnenia v čase uzavretia tejto Zmluvy pri vynaložení odbornej starostlivosti nepredvídateľných a príslušnou Zmluvnou stranou neodvrátiteľných.




Článok VII.
Odovzdanie a akceptácia

7.1 Po vykonaní plnení v rámci Etapy Diela prebehne akceptačné konanie, ktorého výsledkom bude odovzdanie Etapy Diela Zhotoviteľom. O odovzdaní a prevzatí jednotlivej Etapy Diela spíšu Zmluvné strany akceptačný protokol. 
7.2 Akceptačné konanie bude spočívať najmä v porovnaní skutočnej funkčnosti a vlastností vykonaných plnení v rámci Etapy Diela s funkčnosťou definovanou v Prílohe č. 1 a Návrhu riešenia.  
7.3 Drobné nedostatky t.j. také, ktoré je Zhotoviteľ schopný odstrániť do 14 dní prípadne do iného termínu, na ktorom sa Zmluvné strany dohodnú, nebudú dôvodom na odmietnutie podpisu akceptačného protokolu. Drobné chyby a nedostatky uvedie Objednávateľ do akceptačného protokolu a Zhotoviteľ bude povinný ich do dohodnutej lehoty odstrániť.
7.4 Dielo ako jeden funkčný celok je riadne odovzdané a akceptované po odovzdaní všetkých Etáp Diela v zmysle tohto článku Zmluvy, čo Zmluvné strany potvrdia podpisom záverečného akceptačného protokolu (ďalej len „Záverečný akceptačný protokol“).



Článok VIII.
Zodpovednosť za kvalitu a zodpovednosť za škodu

8.1 Zhotoviteľ sa zaväzuje, že Dielo, vrátane akejkoľvek jeho časti, bude Objednávateľovi dodané v súlade a v rozsahu, v kvalite a za podmienok dohodnutých v tejto Zmluve a v jej prílohách. Zhotoviteľ nesie objektívnu zodpovednosť za bezchybnú funkčnosť Diela, vrátane akejkoľvek jeho časti.
8.2 Dielo, resp. jeho časť má vady, najmä ak Dielo, resp. jeho časť nebolo/a vykonané/á a dodané/á Objednávateľovi za podmienok uvedených v tejto Zmluve a v jej prílohách.
8.3 Zhotoviteľ zodpovedá za vady, ktoré má Dielo, vrátane jeho častí v okamihu odovzdania Diela, a/alebo jeho časti, a to aj v prípade, keď sa vada stane zjavnou (Objednávateľ ju objaví) až po tomto okamihu a počas záručnej doby. Záručná doba na Dielo, vrátane akejkoľvek jeho časti v zmysle tejto Zmluvy začína plynúť odo dňa odovzdania príslušnej časti Diela (dodanej v rámci príslušnej Etapy Diela) v zmysle tejto Zmluvy a trvá do uplynutia dvadsaťštyri (24) mesiacov od podpísania Záverečného akceptačného protokolu zástupcami obidvoch Zmluvných strán. 
8.4 Zhotoviteľ sa zaväzuje záručné vady Diela, vrátane akejkoľvek jeho časti bezodplatne a bezodkladne odstrániť podľa podmienok uvedených v Prílohe č. 1 tejto Zmluvy. Ak Zhotoviteľ neodstráni záručné vady Diela podľa predchádzajúcej vety, je Objednávateľ oprávnený zabezpečiť odstránenie vád Diela iným vhodným spôsobom na náklady Zhotoviteľa.
8.5 Zhotoviteľ sa zaväzuje nahradiť Objednávateľovi škodu, ktorú preukázateľne spôsobil pri plnení Zmluvy. Nebezpečenstvo škody na Diele, resp. jeho časti, dokumentoch, a na technických nosičoch (najmä Blu-ray disky, CD, DVD, USB) a vlastnícke právo k Dielu, resp. jeho časti, dokumentom a technickým nosičom prechádza na Objednávateľa dňom ich odovzdania podľa Zmluvy. 
8.6 Pre odstránenie pochybností, nároky Objednávateľa z vád predmetu plnenia Zmluvy, resp. jeho časti sa nedotýkajú jeho nárokov na náhradu škody alebo na zmluvnú pokutu.
8.7 Ustanovenia tohto článku sa nebudú uplatňovať na časti Diela majúce povahu softvérového produktu tretej strany.



Článok IX.
Povinnosti Zhotoviteľa

9.1 Zhotoviteľ je povinný plniť riadne a včas svoje povinnosti podľa Zmluvy a dodržiavať pokyny Objednávateľa. Zhotoviteľ je povinný upozorniť Objednávateľa bez zbytočného odkladu na nedostatočnú súčinnosť Objednávateľa, nevhodnú povahu pokynov alebo na ich rozpor s ustanoveniami Zmluvy a/alebo ustanoveniami všeobecne záväzných právnych predpisov, ak Zhotoviteľ mohol túto nevhodnosť, resp. rozpor zistiť pri vynaložení všetkej odbornej starostlivosti. Ak nedostatočná súčinnosť Objednávateľa, nevhodné alebo so Zmluvou a/alebo všeobecne záväznými právnymi predpismi rozporné pokyny prekážajú v riadnom plnení Zmluvy, je Zhotoviteľ povinný jej splnenie v nevyhnutnom rozsahu prerušiť do doby poskytnutia potrebnej súčinnosti Objednávateľa, zmeny predmetného pokynu alebo písomného oznámenia, že Objednávateľ trvá na plnení Zmluvy podľa daných pokynov. O dobu, po ktorú bolo potrebné Zmluvu prerušiť, sa predlžuje lehota určená na jej splnenie. 
9.2 Zhotoviteľ je povinný pri plnení Zmluvy dodržiavať zásady poctivého obchodného styku a zdržať sa akéhokoľvek konania, ktoré by mohlo byť posúdené ako konanie v rozpore s dobrými mravmi hospodárskej súťaže. 
9.3 Zhotoviteľ je povinný zdržať sa pri plnení Zmluvy akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia Zmluvy. Konflikt záujmov podľa predchádzajúcej vety, ako uprednostnenie osobného záujmu Zhotoviteľa  pred záujmom na riadnom plnení Zmluvy, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Zhotoviteľ sa zaväzuje bezodkladne, najneskôr do 5 pracovných dní odo dňa, kedy sa o existencii konfliktu záujmov dozvie, písomne oznámiť Objednávateľovi vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
9.4 Zhotoviteľ sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky ako aj záväzné právne akty EÚ v oblasti podpory rozvoja vidieka.
9.5 Zhotoviteľ je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí NFP, na základe ktorej bude financované plnenie podľa tejto Zmluvy,  a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a EÚ, najmä zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh (vrátane Všeobecných zmluvných podmienok) a poskytnúť im riadne a včas všetku potrebnú súčinnosť.
9.6 Oprávnení zamestnanci poskytovateľa, Ministerstvo pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere.
9.7 Zhotoviteľ sa zaväzuje dodržiavať všetky technické a bezpečnostné predpisy, zároveň zabezpečí poučenie osôb plniacich Zmluvu na strane Zhotoviteľa o všeobecných predpisoch bezpečnosti a ochrany zdravia pri práci, povinností z pracovnoprávnych predpisov, právnych predpisov, ktoré upravujú zákaz nelegálnej práce, zodpovedá za ich dodržiavanie týmito osobami a znáša prípadné dôsledky porušenia týchto predpisov. Zhotoviteľ je povinný riadiť sa pokynmi zodpovednej osoby za informačnú bezpečnosť menovanú Objednávateľom a/alebo treťou osobou. Ak Zhotoviteľ bude pri plnení povinností podľa tejto Zmluvy využívať zabezpečené sieťové pripojenie (VPN) Objednávateľa a/alebo tretích osôb, je povinný rešpektovať bezpečnostné smernice a iné vnútorné predpisy Objednávateľa a/alebo tretích osôb pre túto VPN.
9.8 Osoby plniace Zmluvu na strane Zhotoviteľa sú povinné dodržiavať zásady všeobecnej spôsobilosti tretích osôb vstupujúcich do priestorov Objednávateľa a/alebo tretích osôb a iné interné predpisy o výkone a podmienkach prác dodávateľských organizácií, s ktorými budú vopred oboznámení Objednávateľom a/alebo tretími osobami.
9.9 Zhotoviteľ vyhlasuje, že v čase uzatvorenia Zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o registri partnerov verejného sektora“). Porušenie záväzku Zhotoviteľa podľa tohto bodu Zmluvy znamená podstatné porušenie Zmluvy Zhotoviteľom.
9.10 Zhotoviteľ sa zaväzuje vyvinúť úsilie, ktoré možno od neho spravodlivo požadovať s cieľom zabezpečiť, aby pri plnení tejto Zmluvy postupoval tak, aby bola čo v najširšej miere zabezpečená ochrana životného prostredia.


Článok X.
Povinnosti Objednávateľa

10.1 Objednávateľ poskytne na požiadanie Zhotoviteľovi všetky informácie, ktoré má k dispozícii a sú potrebné na realizáciu plnení podľa Zmluvy, a to najmä
10.1.1 prístup k dátam v informačnom systéme Objednávateľa,
10.1.2 podklady k procesom nákupu a riadenia zásob,
10.1.3 manažérsku súčinnosť 
a) pri potrebe popísať pracovné a riadiace procesy na oboch stranách,
b) pri analytických schôdzkach (účasť zástupcov schopných za danú oblasť rozhodovať),
c) pri schvaľovaní analytických výstupov,
d) pri obstaraní HW a spoluprácu pri tvorbe IT infraštruktúry, 
e) pri schvaľovaní analytických dokumentov, 
f) pri testovanie systému,
g) pri nastavovanie biznis pravidiel systému,
h) pri kontrole výstupov a pri príprave prevádzky. 
10.2 Ak je vykonanie Diela podľa Zmluvy možné len za poskytnutia plnej spolupráce a súčinnosti tretích strán, Objednávateľ je povinný zabezpečiť súčinnosť a spoluprácu týchto tretích strán. 
10.3 Objednávateľ umožní alebo zabezpečí Zhotoviteľovi (alebo ním povereným osobám) prístup do miesta plnenia. 
10.4 Objednávateľ bezodkladne poskytne Zhotoviteľovi všetky informácie o akýchkoľvek prekážkach pre plnenie Zmluvy v dôsledku konania alebo opomenutia tretích osôb, s ktorými je v právnom vzťahu, od spolupôsobenia ktorých závisí plnenie Zhotoviteľa podľa tejto Zmluvy. 
10.5 Objednávateľ poskytne Zhotoviteľovi bezplatne všetky potrebné prístupy, pripojenia do jeho siete, softvér a oprávnenia, ktorými disponuje a ktoré sú nevyhnutné pre plnenie Zmluvy, ak v Zmluve nie je stanovené inak.


Článok XI.
Práva duševného vlastníctva

11.1 Zhotoviteľ udeľuje Objednávateľovi k časti Diela vyvinutej Zhotoviteľom podľa špecifických požiadaviek Objednávateľa v rámci plnenia tejto Zmluvy, momentom riadneho dodania a/alebo umožnenia používania (podľa toho, čo nastane skôr) (ďalej spolu len „Autorské dielo“), v neobmedzenom vecnom, miestnom a časovom rozsahu, súhlas (licenciu) na akékoľvek všeobecne záväznými právnymi predpismi vymedzené dovolené použitie tohto Autorského diela po dobu trvania autorských práv (ďalej len „autorská licencia“). Objednávateľ v rozsahu autorskej licencie je oprávnený nerušene a neobmedzene Autorské dielo aplikovať, užívať, požívať, chrániť a nakladať s nimi na ľubovoľný účel.
11.2 Objednávateľ sa zaväzuje, že predmet tejto Zmluvy, ktorý je chránený autorským zákonom, nebude bez písomného súhlasu Zhotoviteľa nijak upravovať, alebo spätne vyvíjať ani ďalej distribuovať, alebo umožniť jeho využitie mimo spoločnosť Objednávateľa.
11.3 Poskytnuté licencie bude používať výhradne Objednávateľ a s licenciami sa Objednávateľ zaväzuje nakladať iba v súlade s právnymi predpismi a autorským zákonom.


Článok XII.
Subdodávatelia

12.1 Zhotoviteľ je oprávnený zadať plnenie podľa tejto Zmluvy alebo jeho časť ďalším čiastkovým Zhotoviteľom (ďalej len „subdodávateľ“). V takomto prípade Zhotoviteľ zodpovedá rovnako, akoby Zmluvu plnil sám. 
12.2 Ak Zhotoviteľ použije na plnenie tejto Zmluvy subdodávateľov, o ktorých má vedomosť v čase podpisu tejto Zmluvy, tvorí ich zoznam Prílohu č. 3 tejto Zmluvy. Zhotoviteľ je povinný Objednávateľovi oznámiť akúkoľvek zmenu údajov u subdodávateľov, resp. zmenu subdodávateľov, uvedených v Prílohe č. 3 tejto Zmluvy, a to bezodkladne.
12.3 Zhotoviteľ zodpovedá za odbornú starostlivosť pri výbere subdodávateľa ako aj za plnenia vykonané a zabezpečené na základe zmluvy o subdodávke. 
12.4 Zhotoviteľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Zhotoviteľa v zmysle Zákona o registri partnerov verejného sektora.
12.5 Pre zamedzenie pochybností pri zmene údajov o subdodávateľoch nie je potrebné vyhotoviť  dodatok k tejto Zmluve, pri zmene a/alebo doplnení subdodávateľa, je potrebné vyhotoviť dodatok k tejto Zmluve.


Článok XIII.
Dôvernosť informácií

13.1 Zmluvné strany sa navzájom zaväzujú, že
13.1.1 všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jemu odovzdané, poskytnuté, sprístupnené alebo akýmkoľvek iným spôsobom ním získané od druhej Zmluvnej strany alebo tretích strán podieľajúcich sa na plnení Zmluvy (ďalej len „Dôverné informácie“), budú udržiavať v tajnosti a zachovávať o nich mlčanlivosť, budú ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejnia ich, nebudú ich šíriť, nebudú ich používať inak ako na plnenie Zmluvy, nebudú ich používať v rozpore s týmto vyhlásením a ani akékoľvek z Dôverných informácií neodovzdajú ani neposkytnú akejkoľvek inej fyzickej ani právnickej osobe, a to počas ani po ukončení Zmluvy; 
13.1.2 zabezpečia riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných tretích osôb, a to aj po ukončení Zmluvy. Zhotoviteľ je povinný na základe požiadavky Objednávateľa predložiť bezodkladne Objednávateľovi podpísané vyhlásenia o mlčanlivosti zo strany osôb podľa predchádzajúcej vety, ktoré budú mať prístup k Dôverným informáciám;
13.1.3 v prípade nedodržania ktoréhokoľvek z vyhlásení urobených podľa tohto článku Zmluvy alebo porušenia ktorejkoľvek povinnosti alebo záväzku uvedených v tomto článku Zmluvy nahradí druhej zmluvnej strane podľa § 373 a nasl. Obchodného zákonníka akúkoľvek a všetku škodu, ktorá mu nedodržaním alebo porušením týchto vyhlásení, povinností alebo záväzkov vznikla.
13.2 Všetky podklady poskytnuté Zhotoviteľovi a evidované údaje, vrátane Dôverných informácií musia byť po ukončení Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie.
13.3 Ustanoveniami tohto článku nie je dotknuté právo na ochranu obchodného tajomstva v zmysle príslušných ustanovení Obchodného zákonníka.
13.4 Zmluvné strany berú na vedomie, že pri plnení tejto Zmluvy Zhotoviteľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Zmluvy ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“) ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, ďalej len „Nariadenie GDPR“). Zmluvné strany najneskôr do jedného mesiaca od účinnosti Zmluvy uzatvoria zmluvu podľa Nariadenia GDPR a zákona o ochrane osobných údajov, v ktorej budú upravené práva a povinnosti Zmluvných strán pri spracúvaní osobných údajov.

Článok XIV.
Sankcie

14.1 Ak je Zhotoviteľ v omeškaní s odovzdaním Etapy Diela o viac ako 30 dní, je Objednávateľ oprávnený požadovať za každý aj začatý deň omeškania zmluvnú pokutu vo výške 0,05 % z celkovej ceny Diela bez DPH. Zhotoviteľ je povinný Objednávateľovi uplatnenú zmluvnú pokutu bezodkladne uhradiť. 
14.2 V prípade omeškania Objednávateľa s úhradou faktúry Zhotoviteľa o viac ako 30 dní, je Zhotoviteľ oprávnený požadovať od Objednávateľa za každý aj začatý deň omeškania zmluvnú pokutu vo výške 0,05 % z dĺžnej sumy. 
14.3 Uplatnením nárokov Objednávateľa na zmluvné pokuty podľa Zmluvy nie sú dotknuté jeho nároky na náhradu škody, a to aj vo výške presahujúcej tieto zmluvné pokuty. Zhotoviteľ je povinný uplatnené zmluvné pokuty Objednávateľovi bezodkladne uhradiť.
14.4 Hodnota všetkých zmluvných pokút podľa tejto Zmluvy je maximálne vo výške 40 % z ceny celkom za Dielo. 
14.5 Zmluvné strany sa zaväzujú uhradiť preukázateľnú škodu, ktorá vznikne druhej Zmluvnej strane v prípade nedodržania podmienok uvedených v tejto Zmluve, ako aj porušením zákona a iných právnych predpisov, a to až do výšky 100 % z ceny Diela, pričom Zmluvné strany vyhlasujú, že škoda vo výške 100 % z ceny Diela je maximálnou sumou, ktorú je možné ako dôsledok porušenia povinností v súvislosti s touto Zmluvou predvídať a/alebo ktorú je možné predvídať s prihliadnutím na všetky skutočnosti, ktoré sú v čase podpísania tejto Zmluvy Zmluvným stranám známe alebo by mali byť známe pri obvyklej starostlivosti.


Článok XV.
Komunikácia Zmluvných strán

15.1 Zmluvné strany sa dohodli, že akékoľvek oznámenia/písomnosti jednej Zmluvnej strany adresované druhej Zmluvnej strane budú doručené na adresy uvedené v záhlaví Zmluvy. Písomnosti odoslané druhej Zmluvnej strane na adresu jej sídla uvedenú v Zmluve alebo neskôr písomne oznámenú, sa považujú za doručené a prevzaté druhou Zmluvnou stranou (i) prevzatím, (ii) odmietnutím ich prevzatia prostredníctvom doporučenej pošty alebo prostredníctvom kuriéra alebo (iii) po uplynutí troch (3) dní od uloženia na pošte alebo (iv) ich vrátením odosielateľovi z pošty (bez ohľadu na prípadnú poznámku „adresát neznámy“). Zmluvné strany sa dohodli, že písomnosti obsahujúce právne úkony ukončenia Zmluvy (najmä odstúpenie od Zmluvy) sa považujú za doručené len v prípade, že je písomnosť doručená spôsobom podľa tohto bodu Zmluvy.
15.2 Nepísomná a elektronická komunikácia ohľadom plnenia Zmluvy bude vykonávaná prostredníctvom projektového manažéra Objednávateľa, ktorým je doplniť meno a priezvisko, email a mobil a projektového manažéra Zhotoviteľa, ktorým je doplniť meno a priezvisko, email a mobil. 
15.3 Objednávateľ a Zhotoviteľ sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov, pričom zmena je účinná odo dňa nasledujúceho po doručení takéhoto oznámenia. 
15.4 Pre vylúčenie pochybností, oznámenie o zmene kontaktných údajov, najmä mien osôb, adries sídla, elektronickej pošty, telefonických kontaktov, čísiel bankového účtu Zmluvných strán a tiež akákoľvek zmena v osobách oprávnených na plnenie Zmluvy sa nepovažuje za zmenu Zmluvy, resp. jej príloh.


Článok XVI.
Ukončenie zmluvného vzťahu

16.1 Zmluva môže byť ukončená vzájomnou písomnou dohodou Zmluvných strán, odstúpením od Zmluvy v prípadoch stanovených touto Zmluvou, alebo z dôvodov ustanovených zákonom. Zmluvu nie je možné ukončiť výpoveďou.
16.2 Odstúpenie od Zmluvy nadobúda účinnosť dňom doručenia písomného oznámenia o odstúpení druhej Zmluvnej strane. 
16.3 Okrem prípadov uvedených v § 344 Obchodného zákonníka a prípadov podstatného porušenia Zmluvy takto označených v texte Zmluvy alebo príloh je Objednávateľ oprávnený odstúpiť od Zmluvy najmä v prípade, ak:
a) si Zhotoviteľ opakovane (minimálne 5x) a napriek predchádzajúcemu písomnému upozorneniu Objednávateľa v dodatočnej lehote nesplní svoje povinnosti vyplývajúce zo Zmluvy (pritom sa musí jednať o tú istú povinnosť), alebo
b) Zhotoviteľ napriek predchádzajúcemu písomnému upozorneniu Objednávateľa opakovane (minimálne 5x) a neodôvodnene odmietne, alebo zanedbá plnenie pokynov, ktoré vydá Objednávateľ (pritom sa musí jednať o ten istý pokyn), alebo
c) Zhotoviteľ je v úpadku alebo ak Zhotoviteľ vstúpil do likvidácie alebo preruší alebo skončí svoju podnikateľskú činnosť, alebo
d) Zhotoviteľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo
e) Zhotoviteľ stratí právne predpoklady na riadne plnenie Zmluvy, alebo
f) u Zhotoviteľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a dôvodne akceptovateľné, alebo
g) ešte nedošlo k plneniu podľa tejto Zmluvy a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých z obstarávania Diela,
h) ešte nedošlo k plneniu podľa tejto Zmluvy a Objednávateľ odstúpi od Zmluvy o poskytnutí NFP.
16.4 Odstúpenie od tejto Zmluvy sa nedotýka práva na náhradu škody, ani zmluvných pokút, práv vyplývajúcich zo zodpovednosti za vady, práv k plneniam podľa bodu 16.6 Zmluvy a ani iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. V takom prípade je Zhotoviteľ povinný vrátiť Objednávateľovi platbu za poskytnuté licencie, a to v plnom rozsahu najneskôr do 30 dní odo dňa odstúpenia od Zmluvy.
16.5 Zhotoviteľ je oprávnený odstúpiť od Zmluvy len v prípade, 
16.5.1 ak Objednávateľ ani na základe písomnej výzvy Zhotoviteľa v lehote minimálne 30 kalendárnych dní od jej doručenia neodstráni podstatné porušenie Zmluvy. Podstatným porušením Zmluvy Objednávateľom podľa predošlej vety je, ak Objednávateľ je v omeškaní 30 kalendárnych dní s plnením povinnosti podľa Zmluvy,
16.5.2 ak je Objednávateľ v omeškaní s úhradou faktúry o viac ako 30 dní odo dňa jej doručenia.
16.6 Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane. V prípade odstúpenia od tejto Zmluvy si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Zhotoviteľ ich inventarizáciu a Objednávateľ bude oprávnený, ale nie povinný ich prevziať, pokiaľ uhradí príslušnú časť ceny zodpovedajúcej miere rozpracovanosti podľa dohody Zmluvných strán. 


Článok XVII.
Záverečné ustanovenia

17.1 Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni doručenia kladného vyjadrenia Poskytovateľa NFP Objednávateľovi k vykonaniu administratívnej finančnej kontrole obstarávania.
17.2 Túto Zmluvu je možné meniť očíslovaným písomným dodatkom podpísaným Zmluvnými stranami. Zmluvu je možné zrušiť len písomne.
17.3 Táto Zmluva je vyhotovená v šrtyroch (4) rovnopisoch, z ktorých Objednávateľ obdrží tri (3) rovnopisy a Zhotoviteľ obdrží jeden (1) rovnopis.
17.4 Pokiaľ by sa ktorékoľvek ustanovenie tejto Zmluvy stalo neplatným, nespôsobuje to neplatnosť tejto Zmluvy ako celku. Pokiaľ nastane situácia podľa predchádzajúcej vety, Zmluvné strany nahradia toto neplatné ustanovenie iným ustanovením, ktoré sa mu svojím obsahom a účelom bude čo najviac približovať.
17.5 Táto Zmluva vrátane všetkých jej príloh predstavuje úplnú dohodu Zmluvných strán o predmete tejto Zmluvy. Ak to z povahy záväzkov vyplýva, tieto záväzky medzi Zmluvnými stranami pretrvajú aj po uplynutí uvedenej doby, na ktorú je Zmluva uzatvorená. 
17.6 Práva a povinnosti, ktoré vznikli na základe tejto Zmluvy, alebo v súvislosti s touto Zmluvou sa riadia Obchodným zákonníkom, Autorským zákonom a ďalšími všeobecne záväznými právnymi predpismi Slovenskej republiky platnými a účinnými v čase rozhodujúcom pre posúdenie vzniku, zmeny alebo zániku práv a povinností a s prihliadnutím na intertemporálne ustanovenia týchto právnych predpisov. Spory vzniknuté z tejto Zmluvy a/alebo na základe tejto Zmluvy rozhodujú súdy Slovenskej republiky. 
17.7 Zmluvné strany tejto Zmluvy po jej prečítaní vyhlasujú, že súhlasia s jej obsahom a prílohami, ktoré tvoria súčasť tejto Zmluvy. Táto Zmluva bola uzavretá podľa skutočnej a slobodnej vôle Zmluvných strán.

Za Objednávateľa:					Za Zhotoviteľa:

V Prešove dňa ......................				V ...................... dňa ......................



..............................................				..............................................
Ing. Jozef Kundrát					meno a priezvisko štatutárneho orgánu
konateľ 						
MILK-AGRO, spol. s r.o.

